Эзэн хааны коллеж (Лондон)

**Эзэн хааны коллеж** (албан ёсоор **Эзэн хааны шинжлэх ухаан, технологи, анагаах ухааны коллеж**) нь 1907 онд байгуулагдсан, 2007 оны дэлхийн их дээд сургуулиудын дунд (*THES - QS World University Rankings*) тавд жагссан, Лондонд байрладаг дээд боловсролын байгууллага юм.

Тус коллеж нь Британийн томоохон сонины холбоодын гаргасан жагсаалтад хоёрдугаар байранд орсон гуравхан их дээд сургуулийн нэг юм. Тухайлбал 1999, 2000 онд *Таймс*-ын (The Times) жагсаалтад Оксфордын Их сургуулийн дээр хоёрдугаар байрт орж байв. ('Нэр хүнд'-ийг үзнэ үү). Сургалт, эрдэм шинжилгээний ажил нь шинжлэх ухаан, техник, анагаах ухаанд илүү төвлөрдөг бөгөөд сүүлийн үед Бизнесийн сургууль болон хүмүүнлэгийн тэнхим байгуулагдсан. 

Тус коллежийн гол хотхон нь Төв Лондоны Өмнөд Кенсингтонд байрладаг. Анх Лондоны Их Сургуулийн бүрэлдхүүнд багтдаг коллеж байж байгаад 2007 оны долдугаар сарын 8-нд 100 жилийнхээ ойгоор тусдаа коллеж болсон.

## Бүтэц 
Тус сургууль гурван факультетэд хуваагддаг. Тухайлбал техникийн ухаан, анагаах ухаан, байгалийн шинжлэх ухааны факультет. Түүнчлэн бизнесийн сургууль болон хүмүүнлэгийн тэнхим байдаг. Гэхдээ хүмүүнлэгийн тэнхимийн гол зорилго нь бусад факультет, тэнхимийн оюутнуудад сонгон суралцах сэдвээр болон хэлний сургалт явуулдаг.

2005-2006 онд тус коллежид 11000 оюутан бүтэн цагаар суралцаж байв.

### Эрдэм шинжилгээний ажил 
Тус коллежийн эрдэм шинжилгээний ажлаас олдог орлого нь НВУ-даа хамгийн ихэд тооцогддог. Тухайлбал 2005-2006 онд нийт 204.8 сая паундын орлого олсон..

## Нэр хүнд 
Компьютерийн тэнхим нь НВУ-д хамгийн шилдэгт тооцогддог бөгөөд 2007 онд Гардиан сонины их сургуулийн лавлахт анх удаа Кэмбрижийн Их Сургуулийн компьютерийн лабораториос илүү гарсан.. *THES* тус тэнхимийг компьютерийн чиглэлээр дэлхийн хэмжээнд 4-р байранд оруулсан. 

*Файнэншл Таймс* сонин Эзэн хааны коллежийн Бизнесийн сургуулийг Европын шилдэг 10 сургуульд оруулж тооцсон. 

2008 оны ARWU зэрэглэлээр Эзэн хааны коллеж анагаах ухааны чиглэлээр дэлхийд 26-д жагссан бөгөөд НВУ-ын гуравхан анагаах ухааны сургууль л тус сургуулийн дээр жагсчээ. Тухайлбал: Оксфорд 12-т, Лондоны Их Сургуулийн Коллеж 13-т, Кэмбриж 16-т. Тус коллеж техникийн ухаан, мэдээллийн технологиор дэлхийд 25-т жагсчээ. Түүнчлэн байгалийн ухаанаар дэлхийд 27-д жагссан.

Багш, судлаачдын тоо 3000 орчим хүрдэг. Эднээс 53 нь Эзэн хааны нийгэмлэгийн гишүүн, 57 нь Эзэн хааны техникийн ухааны академийн гишүүн. 14 Нобелийн шагналтан тус коллежоос төрсөн.

## Байр сууц 
thumb|right|250px|Эзэн хааны коллежийн Бизнесийн сургуулийн хаалга
Эзэн хааны коллеж Төв Лондон, Ийлинг, Аскот, Вайд нийт 30 гаруй оюутны байртай. Түүнчлэн оюутнууд Лондоны Их Сургуулийн Коллеж дундын оюутны байранд байрлах эрхтэй. Нийт 3000 гаруй өрөө байдаг. 

## Эзэн хааны коллежийн оюутны холбоо 
Эзэн хааны коллежийн оюутны холбоо нийт 300 клуб, нийгэмлэгтэй нь Нэгдсэн Вант Улсдаа хамгийн олонд тооцогдоно.

## Лавлах материал 
## Ном зүй 
* *Felix Online* article on Imperial's new 'state-of-the-art' sports complex
* Figures on the composition of the student body for the 2004-05 academic year
* Independent site covering Imperial's controversial development plans for the Wye area

## Цахим холбоос 
* Эзэн хааны коллежийн вэбсайт
* Эзэн хааны коллежийн хэвлэл мэдээллийн алба

Ангилал:Лондоны их сургууль
Ангилал:Лондоны байгууллага
Ангилал:Техникийн дээд сургууль
Ангилал:Эдийн засгийн дээд сургууль
Ангилал:1907 онд байгуулагдсан